open-index/open-wikipedia-markdown huggingface dataset:
גלימזיאן חוסאינוב

**גלימזיאן סאליחוביץ' חוסאינוב** (ברוסית: **Галимзя́н Салихович Хусаи́нов**; בטטרית: **Галимҗан Салих улы Хөсәенев**; 27 ביוני 1937 – 5 בפברואר 2010) היה כדורגלן ומאמן כדורגל סובייטי - טטרי, ששיחק בעמדת חלוץ בספרטק מוסקבה ובנבחרת ברית המועצות.

## ביוגרפיה
חוסאינוב נולד בכפר נוביה איגלייקינו, טטרסטן, שבברית המועצות לאב שהיה קצין ק.ג.ב. בהמשך עברה המשפחה לעיר קויבישב. הוא עסק בספורט מגיל צעיר. בגיל 16 התקבל לקבוצת דינמו קוייבישב, מהליגה השנייה (הליגה השלישית בחשיבותה בברית המועצות). בקיץ שיחק בליגה לכדורגל ובחורף שיחק בליגה לנוער של הוקי רוסי - בשנת 1955 זכה עם קבוצתו באליפות ברית המועצות בהוקי לנוער. בגיל 20 הצטרף לקבוצת קריליה סובייטוב. הוא שיחק בקבוצה במשך 3 שנים, ובשנתו האחרונה היה קפטן הקבוצה. בשנת 1960 עבר לקבוצת ספרטק מוסקבה מהליגה הבכירה בברית המועצות, בה שיחק עד לפרישתו. חוסאינוב הפך מהר מאוד לשחקן בהרכב הקבוע של הקבוצה. הוא זכה עם הקבוצה בשתי אליפויות ובשלושה גביעי ברית המועצות. בשנים 1967–1973 שימש כקפטן הקבוצה.

במדי נבחרת ברית המועצות ערך את הופעת הבכורה ב-17 באוגוסט 1960 נגד מזרח גרמניה בברלין. הוא היה בסגל הנבחרת למונדיאל 1962 בצ'ילה, השתתף במשחק אחד של הנבחרת במהלך הטורניר.

ביורו 1964 שותף חוסאינוב בשני משחקי הטורניר - הוא הבקיע שער בהפסד 2–1 בגמר למארחת ספרד. במונדיאל 1966 באנגליה השתתף חוסאינוב ב-4 מתוך 6 משחקי הנבחרת בטורניר.
חוסאינוב לא זומן לסגל הנבחרת ליורו 1968. אחרי שנת 1969 לא זומן יותר לנבחרת.

לאחר פרישה ממשחק פעיל היה עוזר מאמן בקבוצות ספרטק נלצ'יק, ספרטק מוסקבה ופחטקור טשקנט.

מת ב-5 בפברואר 2010 במוסקבה. נטמן בבית העלמין דנילובסקויה. אצטדיון הכדורגל בעיר נורלט שבטטרסטן קרוי על שמו. בפארק שליד האצטדיון מוצב פסל לזכרו.

## תארים
* אליפות ברית המועצות: 1962, 1969
* גביע ברית המועצות: 1963, 1965, 1971
* מקום שני באליפות אירופה: 1964
* מקום רביעי בגביע העולם: 1966

## קישורים חיצוניים

קטגוריה:כדורגלנים סובייטים
קטגוריה:חלוצי כדורגל סובייטים
קטגוריה:מאמני כדורגל סובייטים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני קריליה סובייטוב סמרה
קטגוריה:כדורגלני נבחרת ברית המועצות
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:כדורגלני יורו 1964
קטגוריה:ספורטאים טטרים
קטגוריה:סובייטים שנולדו ב-1937
קטגוריה:רוסים שנפטרו ב-2010
שאריאשוב בורן

**שאריאשוב בורן** (באנגלית: **Shearjashub Bourne**; 14 ביוני 1746 – 11 במרץ 1806) היה משפטן ופוליטיקאי אמריקאי. הוא ייצג את מסצ'וסטס בבית הנבחרים האמריקני.

## ביוגרפיה
### ראשית חייו
בורן נולד ב-14 ביוני 1746 בברנסטבל בפרובינציית מפרץ מסצ'וסטס, ולמד בקולג' הרווארד אותה סיים ב-1764. הוא קיבל תואר במשפטים וחזר לעירו בה עסק במקצוע. מספר שנים הוא כיהן כשופט.

### קריירה פוליטית
בשנים 1782/1785 ו-1788/1790 הוא היה חבר בבית הנבחרים של מסצ'וסטס.

בשנת 1791 בורן נבחר לבית הנבחרים האמריקני במקום ג'ורג' פרטרידג' ובשנת 1793 נבחר לכהונה נוספת אותה סיים בשנת 1795.

לאחר סיום הכהונה בורן חזר למסצ'וסטס והמשיך בפעילות בתחום המשפטים. לאחר מספר שנים הוא מונה לשופט מחוזי.

בורן נפטר בבוסטון בשנת 1806.

## קישורים חיצוניים
*

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממסצ'וסטס
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1746
קטגוריה:אמריקאים שנפטרו ב-1806
ולנטין בלונוגוב

**ולנטין בלונוגוב** () היה צלם קולנוע ישראלי. בלונוגוב זכה פעמיים בפרס אופיר לצילום הטוב ביותר, ובנוסף היה מועמד לפרס זה שלוש פעמים נוספות.

## ביוגרפיה
ולנטין בלונוגוב נולד בברית המועצות ועלה לישראל בגיל צעיר.

סגנון הצילום של בלונוגוב תואר כרגיש ומלא עוצמה, וכמי שמצליח לתפוס רגעים ייחודיים המעניקים עומק ויזואלי לסרטים.

בלונוגוב זכה בשני פרסי אופיר לצילום – בשנת 1999 על הסרט "החברים של יאנה" ובשנת 2002 על הסרט "כנפיים שבורות".

בנוסף לכך, הוא היה מועמד לפרס על עבודתו בסרטים: "קלרה הקדושה" (1996)

"קרקס פלשתינה" (1998), "בקרוב יקרה לך משהו טוב" (2005) ו"אצבע אלוהים" (2008).

### חיים אישיים
בלונוגוב היה נשוי לטוניה והיה אב לבת אחת, מירי, וסב לשלושה. הוא נפטר ב-30 באוקטובר 2024 בגיל 75. הוא הובא למנוחות בבית העלמין ירקון.

## סרטים נבחרים
* החברים של יאנה (1999) – זוכה פרס אופיר לצילום
* כנפיים שבורות (2002) – זוכה פרס אופיר לצילום
* קרקס פלשתינה (1998) – מועמד לפרס אופיר לצילום
* בקרוב יקרה לך משהו טוב (2005) – מועמד לפרס אופיר לצילום
* אצבע אלוהים (2008) – מועמד לפרס אופיר לצילום
* קלרה הקדושה (1996) – מועמד לפרס אופיר לצילום
* הבולשת חוקרת (2000)
* מכתבים לאמריקה (2006)
* הדברים שמאחורי השמש (2006)

## קישורים חיצוניים

## הערות שוליים

קטגוריה:צלמי קולנוע ישראלים
קטגוריה:זוכי פרס אופיר: צלמי קולנוע
קטגוריה:ישראלים ילידי ברית המועצות
קטגוריה:אישים הקבורים בבית הקברות ירקון
קטגוריה:עולים
קטגוריה:ישראלים שנולדו ב-1948
קטגוריה:ישראלים שנפטרו ב-2024
קטגוריה:ישראלים שנפטרו מסרטן
הגביע הקוסוברי

**הגביע הקוסוברי** (באלבנית: **Kupa e Kosovës**) הוא טורניר כדורגל הנערך מדי שנה בידי פדרציית הכדורגל הקוסוברית ובו לוקחים חלק מועדוני כדורגל מקוסובו, והיא התחרות השנייה בחשיבותה בכדורגל הקוסוברי אחרי ליגת העל הקוסוברית בכדורגל.

במתכונתה המקורית, התחרות החלה בשנת 1984, כאשר קוסובו הייתה רפובליקה של יוגוסלביה בפירמידת הליגה היוגוסלבית, אולם במתכונתה העצמאית והרשמית היא מתקיימת מאז 1991, אחרי התפרקות יוגוסלביה.

פרישטינה היא שיאנית הזכיות (9 במספר). הקבוצה שזוכה בגביע מתמודדת בעונה שלאחר מכן בסופר קאפ הקוסוברי מול זוכת אליפות קוסובו. כמו כן, הזוכה בגביע משתתפת בליגה האירופאית.

## היסטוריה

משחקי הגביע הלאומיים בכדורגל ברפובליקה הסוציאליסטית של קוסובו, החלו למעשה מ-1984, עוד בתקופה שבה שלטה יוגוסלביה בשטחה של קוסובו, ובה השתתפו כלל מועדוני הכדורגל הקוסוברים.

ב-1991 עם התפרקות יוגוסלביה, עברה התחרות לאזור הקוסוברי, ווהתחרות הראשונה תחת פדרציית הכדורגל הקוסוברית הייתה ב-1991.

## מחזיקות הגביע

### במתכונת של גביע מחוזי מתחת ל[[הגביע היוגוסלבי|גביע היוגוסלבי]]

* הגביע אינו מוכר על ידי פדרציית הכדורגל הקוסוברית כיום.

### במתכונת של גביע קוסוברי עצמאי (לאחר התפרקות הגביע היוגוסלבי)
* קבוצה המסומנת ב**כתב מודגש** זכתה בליגת העל הקוסוברית בכדורגל באותה העונה והשלימה דאבל מקומי.

## זכיות והופעות לפי מועדון

## קישורים חיצוניים
* מחזיקות הגביע הקוסוברי לאורך השנים, באתר RSSSF – The Rec.Sport.Soccer Statistics Foundation

## הערות שוליים

קטגוריה:קוסובו: כדורגל
קוסובו
טירת במברג

**טירת במברג** (באנגלית: **Bamburgh Castle**) היא טירה בעיירה במברג, נורת'מברלנד, בצפון-מזרח אנגליה.

הטירה נבנתה על גבעת בזלת בגובה כ-46 מטרים צמודה לחוף, היא נבנתה ראשית כמבצר קלטי בריטוני בשם **דין גויארדי** (Din Guyardi) לפני שנכבשה ב-547 על ידי המלך האנגלו-סקסוני אידה והייתה למרכז השלטון של ממלכת ברניקיה. הטירה הורחבה ונבנתה בתצורתה הנוכחית ב-1095 מעט לאחר הכיבוש הנורמני של אנגליה, היא שימשה מעוז ומרכז שלטוני חשוב עד שחשיבותה דעכה לקראת סוף ימי הביניים המאוחרים. אחרי שנים של הזנחה, נרכשה הטירה על ידי משפחת פורסטר בתחילת המאה ה-17 והיא שימשה בין היתר כבית ספר ובית חולים, לפני שנרכשה על ידי הברון ארמסטרונג ושופצה באופן נרחב בסוף המאה ה-19 ומאז נותרה בידי משפחת ארמסטרונג.

## היסטוריה
האתר נכבש במקור על ידי מבצר בריטוני קלטי הידוע בשם דין גווארי (*Din Guarie*) או גויארדי (*Din Guyardi*), ששימש כבירת ממלכת ברניקיה בסביבות 420 עד 547 לספירה. בשנת 547, המלך האנגלו-סקסוני אידה, מלך ברניקיה, כבש את המבצר כחלק מביסוס השליטה האנגלו-סקסונית באזור. מבצר העץ שהיווה את המעוז המקורי של טירת במברג הוקם בתקופה זו. תחת השלטון האנגלו-סקסוני, הפכה במברג למרכז שלטוני משמעותי, השם "במברג" נגזר משמה של בבה (*Bebba*), אשתו של המלך את'לדפרית', ששלט בסביבות שנת 600. במהלך תקופה זו, הטירה שימשה כארמון מלכותי והייתה המקום בו הוכתרו מלכים רבים של ממלכת נורת'מבריה.

במברג הפכה לטירה נורמנית מלכותית בשנת 1095 כאשר נכבשה על ידי הנורמנים ועברה כך לידי הכתר האנגלו-נורמני. כוחות סקוטים ניסו לכבוש את הטירה ללא הצלחה בשנים 1138, 1328 ו-1333. במהלך מלחמות השושנים נכבשה הטירה על ידי כוחות בית יורק ב-1462 ואז על ידי כוח צרפתי וסקוטי שלחם לצד בית לנקסטר ב-1463, עד שנכבשה שוב על ידי כוחות בית יורק בשנת 1464. למעט תקופה קצרה בה הייתה ברשותו של רוזן הנטינגדון, בנו של מלך סקוטלנד, היא נותרה מבצר מלכותי חשוב עד לאיחוד הכתר האנגלי והסקוטי ב-1603. 

טירת במברג נותרה נטושה והרוס כאשר נרכשה על ידי לורד קרוו בשנת 1704, לאחר מותו הושארה לארגוני צדקה שונים. הטירה הפכה לביתו של ד"ר שארפ בשנת 1757, כאשר הוא השתמש בחלקי הטירה לבית ספר שפתח, מרפאה, לאסם ואף למגדלור. הטירה כולה שוחזרה בצורה משמעותית בשנות ה-90 של המאה ה-19 כאשר היא נרכשה על ידי לורד ארמסטרונג.

## תמונות

Bamburgh Castle, Northumberland - geograph.org.uk - 3230299.jpg|חומות הטירה מדרום-מערב
Bamburgh Castle - geograph.org.uk - 2060766.jpg|הטירה מכיוון חוף הים מצפון
Bamburgh Castle and village - geograph.org.uk - 6021453.jpg|העיירה במברג והטירה ברקע
Aerial photo of Bamburgh Castle - geograph.org.uk - 654112.jpg|מבט אווירי של הטירה


## קישורים חיצוניים

* 
* 

## הערות שוליים

במברג
קטגוריה:נורת'מברלנד
קטגוריה:אנגליה: מבנים רשומים דרגה I
קטגוריה:הצפון הקדום
בוד גאיה

**בוד גאיה** (בהינדי, **बोधगया**. בתעתיק לאנגלית, **Bodh Gayā**) היא עיירה קטנה במדינת ביהאר שבהודו, הממוקמת במקום בו על פי המסורת הגיע גאוטמה בודהה להארה (פאלי: ). עבור בודהיסטים, בוד גאיה היא החשובה ביותר מבין ארבעת מוקדי העלייה לרגל הקשורים לחיי הבודהה, הכוללים גם את קושינגר, לומביני וסרנת.

## חשיבות המקום
בוד גאיה מפורסמת במקדשים הרבים שבה, המושכים אליהם עולי רגל מכל רחבי העולם. האתר החשוב ביותר הוא מקדש מהאבודהי שבו נמצא "כס היהלום" (Vajrasana) ועץ הבודהי הקדוש הסמוך לו.

זרמים בודהיסטיים שונים ממדינות שונות בנו בבוד גאיה מקדשים, וכך לקהילות בודהיסטיות מבהוטן, בורמה, וייטנאם, טיאיוואן, יפן, מונגוליה, נפאל, סין, סרי לנקה, קמבודיה, ותאילנד, יש מקדשים ומרכזים משלהן, שכל אחד מהם נבנה בהתאם למסורות האדריכליות האופייניות למדינת המוצא.

לא רחוק ממקדש מהבודהי נמצא מתחם ה**קלאצ'קרה מאידן** (Kalachakra Maidan), המשמש כאתר ההוראה השנתי של הדלאי לאמה. הלימוד מתקיים בדרך כלל בתחילת ינואר ומושך אליו אלפי עולי רגל מרחבי העולם.

בנוסף לעולי הרגל המגיעים למקום למטרות דתיות, האתר מהווה גם מוקד תיירותי, בשל הריכוז של סגנונות בודהיסטיים ארכיטקטוניים שונים מכל רחבי העולם.

בשנת 2002, הוכר מקדש מהבודהי כאתר מורשת עולמית של אונסק"ו.

## באמונה הבודהיסטית
על פי המסורת הבודהיסטית, הנסיך גאוטמה סידהרתה, הגיע בסביבות שנת 500 לפני הספירה במסעותיו לגדות נהר הפלגו ליד העיירה גאיה. הוא עצר לייד עץ הבודהי ולאחר שלושה ימים ושלושה לילות של מדיטציה, הוא הגיע להארה. לאחר מכן הוא בילה שבעה שבועות במדיטציה, וביסס את חווית ההארה שלו. לאחר מכן נסע לסרנת, שם החל ללמד בודהיזם. תלמידיו החלו לבקר באופן קבוע במקום בו זכה להארה, בירח המלא של חודש ווסק (אפריל-מאי) בלוח השנה ההינדואי. מאוחר יותר, המקום הזה נקרא בוד גאיה.

### עץ הבודהי
[ממוזער|306x306 פיקסלים|עץ הבודהי על רקע [סטופה|סטופות ועולי רגל]]
העץ הנמצא כיום במקום, ממין פיקוס קדוש, איננו העץ המקורי שתחתיו זכה בודהה בהארה, שכן המקום היה חרב במשך מאות בשנים לאחר מלחמות הדת בין הבודהיסטים להינדואיסטים ולמוסלמים. אולם מעץ המהאבודהי המקורי נלקח זרע, שהובא לסרי לנקה ונקרא "ג'יה סרי מהאבודהי", וזרע ממנו הוחזר להודו ונשתל בבוד גאיה.

## היסטוריה
ההיסטוריה של בוד גאיה מתועדת במסמכים ובכתובות רבות, במיוחד בסיפוריהם של עולי הרגל הסינים פקאשיין (המאה החמישית) ושוואנדזאנג (המאה השביעית). היא הוותה מרכז הבודהיזם העולמי עד לשקיעתה של דת זו בהודו במאה ה-13.

ישנן עדויות המייחסות את בניית מקדש המהאבודהי במקום לאשוקה, קיסר האימפריה המאורית. עדויות אחרות תומכות בכך שהמקדש נבנה או נבנה מחדש בזמן אימפריית קושאן במאה ה-1. כשהבודהיזם נחלש בהודו בעקבות מלחמות דת עם הינדים ומוסלמים, המקדש ננטש ונקבר מתחת לשכבה עבה של אדמה וחול עד שנשכח.

במאה ה-19, אלכסנדר קנינגהם מהאגודה הארכאולוגית הבריטית ערך חפירות במקום ואף שחזר חלקים גדולים של המקדש. החל מ-1949, לאחר שהודו קבלה את עצמאותה, החלו מדינות רבות לבנות במקום מקדשים.

## קישורים חיצוניים

## הערות שוליים

קטגוריה:הודו: אתרי מורשת עולמית
קטגוריה:ערים קדושות
קטגוריה:בודהיזם
דוד שארווה

**דוד פרנק שארווה** (בצרפתית: **David Franck Charvet**; נולד ב-15 במאי 1972) הוא זמר, שחקן ודוגמן צרפתי. ידוע במיוחד בזכות גילום הדמות מאט ברודי בסדרה "משמר המפרץ", אשר הייתה אחת מתוכניות הטלוויזיה הנצפות ביותר בעולם בשנות ה-90, וכמו כן בזכות הקריירה המוזיקלית שלו.

## ביוגרפיה
שארווה נולד וגדל בליון שבצרפת למשפחה יהודית. אביו הוא איש העסקים היהודי-תוניסאי פול גז (Paul Guez). הוריו התגרשו בשנת 1974 כאשר היה בן שנתיים. בהמשך נישאה אמו בשנית. דוד גר יחד עם אמו בבולון-ביאנקור עד גיל תשע, ואז עבר לגור יחד עם אביו בארצות הברית. מאוחר יותר זכה בהגרלת הגרין קארד, והדבר אפשר לו להמשיך להישאר בארצות הברית לצמיתות. בעקבות המעבר החל להתמקד בקריירת משחק בארצות הברית.

### קריירת משחק
פריצת הדרך הגדולה של שארווה הגיעה בשנת 1992, כאשר לוהק לתפקיד קבוע בסדרת הטלוויזיה האמריקאית "משמר המפרץ", בה גילם את הדמות מאט ברודי. הסדרה הייתה באותה העת אחת מסדרות הטלוויזיה הנפוצות ביותר בעולם. היא תרמה רבות לפרסום הרב ששארווה זכה לו בשנות ה-90. שארווה עזב את משמר המפרץ לבסוף בשנת 1995. בין השנים 1996 עד 1998 שיחק בתפקיד קרייג פילד באופרת הסבון "מלרוז פלייס". בנוסף, בין השנים 1995 ל-1999 הוא שיחק במספר סרטים, כולל "Seduced and Betrayed", "Derby", "Angel Flight Down" ו-"Meet Prince Charming". בשנת 1999 שארווה החליט לקחת פסק זמן מקריירת המשחק על מנת להתמקד בקריירה מוזיקלית.

ב-2006 שיחק שארווה בסרט "Prisoners of the Sun" בבימויו של רוג'ר כריסטיאן, אם כי הפקת הסרט הושלמה לבסוף רק שבע שנים לאחר מכן, כאשר הסרט יצא לאקרנים בשנת 2013. בשנת 2008 גילם את הספורטאי קמרון דיי בסרט "Green Flash" לצד טורי דה ויטו וקריסטין קוואלארי. בשנת 2009 שארווה השתתף כמתחרה בתוכנית המציאות "The Superstars" של רשת ABC יחד עם בת זוגו ליסה לסלי. הוא ובת זוגו הצליחו להגיע בסוף התוכנית למקום השלישי. בשנת 2010 התחרה בעונה השלישית של סדרת המציאות הצרפתית "La Ferme Célébrités", ששודרה בצרפת בערוץ TF1.

### קריירה מוזיקלית
בעקבות הפרסום הרב לו זכה בסדרות "משמר המפרץ" ו"מלרוז פלייס" לאורך שנות ה-90 חזר שארווה לצרפת וחתם על חוזה עם חברת התקליטים יוניברסל מיוזיק, במסגרתו הוסכם שהאולפן יפיק יחד עימו חמישה אלבומי אולפן. במשך שבע שנים שארווה הוציא לשווקים שלושה אלבומי אולפן בז'אנר הפופ רוק - האלבום "David Charvet" ב-1997, האלבום "Leap of Faith" ב-2002, והאלבום "Se laisser quelque" ב-2004.

סינגל הבכורה שלו, "Should I Leave", הגיע למקום השלישי במצעד הפזמונים הצרפתי, וגם זכה להצלחה ניכרת במצעד הפזמונים הבלגי ובמצעד הפזמונים השוודי. שירו "Leap of Faith", אשר יצא לשווקים הן בגרסה אנגלית והן בגרסה צרפתית, הגיע למקום השישי במצעד הפזמונים הצרפתי. גם השיר "Teach Me How to Love", אשר יצא גם הוא לשווקים הן בגרסה אנגלית והן בגרסה צרפתית, זכה להצלחה במצעד הבלגי, במצעד השווייצרי, ובמצעד ההולנדי. לאורך השנים שארווה הצליח למכור בסך הכל מעל ל-2.5 מיליון אלבומים.

## חיים אישיים
בין השנים 1992 עד 1994 היה במערכת יחסים עם כוכבת סדרת משמר המפרץ פמלה אנדרסון אותה הוא פגש לראשונה בסט הצילומים של הסדרה. ב-12 באוגוסט 2011 שארווה התחתן עם השחקנית והדוגמנית ברוק ברק . לבני הזוג שני ילדים משותפים. בני הזוג התגרשו לבסוף במרץ 2020.

## פילמוגרפיה
### טלוויזיה

### סרטים

## דיסקוגרפיה
### אלבומים

### סינגלים

## קישורים חיצוניים

* 

## הערות שוליים

קטגוריה:שחקני קולנוע וטלוויזיה יהודים צרפתים
קטגוריה:זמרים צרפתים
קטגוריה:צרפתים שנולדו ב-1972
אווטאר: כשף האוויר האחרון – אפר האקדמיה

**אווטאר: כַּשָּף האוויר האחרון – אפר האקדמיה** (באנגלית: **Avatar: The Last Airbender – Ashes of the Academy**) הוא רומן גרפי מאת פיית' ארין היקס , פיטר ורטמן ואדל מאטרה. זהו ספר הקומיקס החמישה עשר בסדרת הקומיקסים מהזיכיון האמריקאי "אווטאר: כשף האוויר האחרון" ומהווה המשך לעלילת סדרת הטלוויזיה "אווטאר" של ניקלודיאון. הספר מתוכנן לצאת לאור ב-25 במרץ 2025 על ידי חברת ההוצאה האמריקאית דארק הורס קומיקס.

## הפקה ויצירה
באוקטובר 2024, במהלך כנס ניו יורק קומיקון  נחשף עטיפת הרומן הגרפי ותאריך יציאתו לאור ב-25 במרץ 2025 על ידי חברת ההוצאה האמריקאית דארק הורס קומיקס. כמו כן נחשף כי הספר יהיה פרי יצירתם של פיית' ארין היקס , מייקל דנטה דימרטינו ובריאן קונייצקו על מלאכת הכתיבה, פיטר ורטמן על אמנות הרומן הגרפי ואדל מאטרה על הצביעה.

## קישורים חיצוניים

* Avatar: The Last Airbender – Ashes of the Academy באתר פאנדום

## הערות שוליים

קטגוריה:רומנים גרפיים
מאהל מחאה

[ממוזער|320x320 פיקסלים| מאהל מחאה בדרום תל אביב במהלך [המחאה החברתית בישראל (2011)|המחאה החברתית בישראל ב-2011]]
**מאהל מחאה** הוא מאהל זמני אשר מוקם במסגרת מחאה מאורגנת, המשמש כמוקד הפעילות של פעילים המתנגדים למדיניות מסוימת, מוסדות מסוימים או עוולות חברתיות מסוימות. מחנות המחאה מוקמים לעיתים רבות ליד מיקומים בעלי משמעות פוליטית או סמלית, כמו מבני ממשל, משרדי המטה של תאגידים, או אזורים המושפעים מבעיות סביבתיות או חברתיות. מחנות המחאה מספקים לפעילים נוכחות מתמשכת באותו המיקום אשר מסייעת לעיתים רבות להגביר את המודעות הציבורית למטרה אותה הם מנסים לקדם, למשוך את תשומת הלב מצד העוברים ושבים, למשוך את תשומת הלב מצד גופי תקשורת, ולעיתים רבות הם משמשים גם לצורך שיבוש הפעולות של הגופים נגדם הם מוחים.

מחנות המחאה עשויים להתקיים במשך תקופות ארוכות במיוחד, ולעיתים רבות הדבר תלוי לרוב במשאבים העומדים לרשות המארגנים, במידת ההתנגדות לתנועת המחאה מצד הרשויות, ובהשפעה של מחנה המחאה על השיח הציבורי. מחנות מחאה רבים מפורקים בסופו של דבר בכוח על ידי רשויות אכיפת החוק, והדבר עלול במקרים רבים להוביל לעימותים אלימים בין המפגינים לרשויות אכיפת החוק.

## שימוש במאהלי מחאה לאורך ההיסטוריה
* בשנת 1932, במהלך תקופת השפל הגדול, קבוצה של 43,000 מפגינים אמריקנים, אשר כללה כ-17,000 יוצאי מלחמת העולם הראשונה, הקימו מאהל מחאה בוושינגטון הבירה, ודרשו לקבל את התשלומים שהובטחו להם. מאהל המחאה של המפגינים פונה בכוח על ידי כוחות צבא אמריקנים, והתקרית זכתה לסיקור תקשורתי נרחב.
* בשנת 1968, במסגרת תנועת המחאה מצעד האביונים, אותה הוביל ד"ר מרטין לותר קינג ג'וניור, הוקם מאבל מחאה בוושינגטון הבירה בו המפגינים מחו על העוני ואי השוויון בארצות הברית. לאחר שישה שבועות מאהל המחאה פורק על ידי רשויות אכיפת החוק.
* במסגרת המחאה החברתית בישראל ב-2011 הוקם מאהל מחאה גדול בשדרות רוטשילד בתל אביב. המפגינים במאהל המחאה מחאו בעיקר נגד יוקר המחיה והמחסור בדיוק בר השגה וקראו לביצוע רפורמות חברתיות. התנועה הצליחה להשפיע על השיח הציבורי, ובסופו של דבר הובילה לכך שממשלת ישראל הודיעה על שורת צעדים שיינקטו לפתרון מצוקת הדיור בישראל
* במסגרת המחאות בהונג קונג בשנים 2019–2020 המפגינים בהונג קונג הקימו מאהלי מחאה באזורים שונים של העיר, כולל רובע העסקים המרכזי ובקמפוסים של האוניברסיטאות, במחאה על השליטה הגוברת של הממשל הסיני בהונג קונג.
* בשנת 2011, במסגרת תנועת כיבוש וול סטריט בארצות הברית הקימו פעילים מאהל מחאה בפארק זוקוטי בניו יורק במטרה למחות על אי השוויון החברתי והכלכלי ועל השחיתות וההתנהלות חסרת האחריות של וול סטריט.
* בעקבות מלחמת חרבות ברזל בשנים 2023 ו-2024 הוקמו מאהלי מחאה באוניברסיטאות שונות ברחבי ארצות הברית בהם סטודנטים, חברי סגל ופעילים שונים הביעו סולידריות עם הפלסטינים וקראו להפסקה מיידית של כל הסיוע הצבאי שארצות הברית מספקת לישראל וכמו גם לסיים את התמיכה רבת השנים של ארצות הברית בישראל במסגרת הסכסוך הישראלי-פלסטיני.

## גלריית תמונות

קובץ:Resurrection City Washington D.C. 1968.jpg|מאהל המחאה שהוקם בוושינגטון הבירה בשנת 1968 במסגרת תנועת המחאה מצעד האביונים
קובץ:Berkeley Free Palestine Camp 6.jpg|מאהל המחאה שהוקם באוניברסיטת ברקלי בקליפורניה, 2024


## ראו גם
* מרי אזרחי
* פעולה ישירה
* תנועת אוקיופיי

## הערות שוליים

קטגוריה:אקטיביזם
קטגוריה:מחאה
תקן גזע

ממוזער| התקן הראשון לגזע הכלב מסטיף נפוליטני נכתב בשנת 1946.
**תקן גזע** הוא תיאור של התכונות הרצויות בגזע כלשהו. התיאור יכול לכלול פרטים על המראה החיצוני, הקריטריונים הגנטיים או היכולות הפיזיות והביצועים של הגזע. התקן עשוי גם לציין פגמים שיפסלו את בעל החיים מרישום או רבייה. לפעמים הדוגמה האידיאלית של הגזע מכונה "סוג גזע".

## תוכן של תקן גזע
ממוזער| פרופורציות הגוף והראש מתוארות באיור סטנדרטי של גזע כלבי בוקסר.
תקני גזע מתארים את המאפיינים החיצוניים של בעל החיים, כמו מראה, תנועה ואופי. הפורמט המדויק של התקן משתנה, שכן תקני גזע אינם מסמכים מדעיים והם מתעדכנים בהתאם לצרכים של הארגון שקובע אותם. בדרך כלל, תקן גזע כולל היסטוריה של הגזע, תיאור כללי שלו, ופרטים על המבנה וההתנהגות האידיאליים. חריגות מסוימות מהתקן נחשבות לפגמים. חריגות גדולות או מספר רב של פגמים עשויים להוביל לכך שהחיה לא תתאים לרבייה, למרות שהם לא בהכרח משפיעים על התאמתה לשימושים אחרים. חיה שמתאימה היטב לתקן הגזע נחשבת לבעלת מבנה טוב.

## דוגמאות לשימוש
באגודה האמריקאית לעופות, תקני הגזע לעופות כמו ברווזים ואווזים מחולקים לפי משקל, וגזעי תרנגולות מחולקים לפי גודל. התרנגולות מחולקות גם לזנים המתמחים בהטלת ביצים, גידול לבשר ונוי. בתחום הבקר, תקני הגזע עוזרים להשוות בין הגזעים ולבחור את הטובים ביותר לגידול.

יש תקן גזע לכלבים, חתולים, סוסים, תרנגולות וגזעים נוספים. התקן משמש כבסיס להשוואה ושיפוט של בעלי חיים בתחרויות יופי ומבנה.

## הערות שוליים

קטגוריה:תקנים
פרס סוכן השינוי

**פרס סוכן השינוי** (באנגלית: **Agent of Change Award**) הוא פרס שנתי שהוקם בארגון האו"ם לקידום והעצמת נשים, בשנת 2016, על ידי פורום השותפויות העולמי (Global Partnerships Forum) להכרה בנשים מובילות שינוי בתחומי השוויון המגדרי והעצמת נשים,

הפרסים מוענקים על ידי עוזר המזכיר הכללי של האו"ם לתמיכה בין-ממשלתית ושותפויות אסטרטגיות ונשיא פורום השותפויות העולמי במטה האו"ם בניו יורק. פסלון פרס סוכן השינוי מבוסס על הפסל באותו שם, של האמן  .

## פרסי 2016
טקסט=|ממוזער| שלושת הפסלונים משנת 2016, (מטה האו"ם נראה ברקע).
ב-21 בספטמבר 2016, הוענקו פרסי סוכן השינוי הראשונים:

## פרסי 2017
ב-20 בספטמבר 2017, הוענקו פרסי סוכן השינוי לנשים אלו:

## הערות שוליים

קטגוריה:פרסים המוענקים לנשים
קטגוריה:פרסי האומות המאוחדות
בית העלמין גיזו

**בית העלמין גיזו** (מכונה לעיתים: **בית העלמין כפר אוריה**) הוא בית עלמין יהודי השוכן סמוך למושב כפר אוריה שבמועצה האזורית מטה יהודה, ומשמש את תושבי המושבים הסמוכים.

## מידע כללי

בית העלמין שוכן בצידו הדרומי של כביש 44, בסמוך למושבים כפר אוריה גיזו וצלפון.

הוא מנוהל על ידי מחלקת הדת של המועצה האזורית.

בבית העלמין קיימת חלקה צבאית, היא מתוחזקת על ידי משרד הביטחון.

## אישים הקבורים בבית העלמין
* סיון פתיחי שנרצחה בטבח בנהריים.
*רס"ב , שנפל בקרב בפיגוע בעמנואל.

## קישורים חיצוניים
 

## הערות שוליים

קטגוריה:ארץ ישראל: קברים ובתי קברות יהודיים
קטגוריה:מועצה אזורית מטה יהודה: אתרים
פסטיבל הסרטים הבין-לאומי במרקש

**פסטיבל הסרטים הבין-לאומי במרקש** (בערבית: **المهرجان الدولي للفيلم بمراكش**; באמזיגית: **ⴰⵏⵎⵓⴳⴳⴰⵔ ⴰⴳⵔⴰⵖⵍⴰⵏ ⵏ ⵍⴼⵉⵍⵎ ⴳ ⵎⵕⵕⴰⴽⵛ**) הוא פסטיבל קולנוע בין-לאומי שנוסד בשנת 2001 ומתקיים מדי שנה בעיר מרקש שבמרוקו. הפסטיבל מופעל על ידי קרן הפסטיבל הבינלאומי לקולנוע במרקש, ונחשב לאחד מהאירועים המרכזיים המוקדשים לתעשיית הקולנוע המרוקאי.

## היסטוריה ורקע
הפסטיבל נערך לראשונה בשנת 2001 ומאז הפך לאירוע חשוב המושך אליו יוצרי קולנוע, שחקנים ואנשי תעשייה בינלאומיים. בין היתר, משמש הפסטיבל אתר צילום עבור הפקות קולנועיות רבות מכל העולם.

למרות שהפסטיבל נערך במדינה מוסלמית מובהקת, ניתנת במה ליצירות קולנועיות נועזות בפסטיבל. הפסטיבל מקדם סובלנות, פתיחות וחילופי תרבויות, במיוחד בסביבה המוסלמית. יצירות להט"ביות שהוצגו בפסטיבל כוללות סרטים בנושאים רגישים: כמו הסרט "הקפטאן הכחול" על גבר הנמשך לעוזרו הצעיר והסרט הטורקי "ימים בוערים" שמציג מתח בין שני גברים. בנוסף, הפסטיבל הציג סרטים על גיבורות נשיות במאבקים פטריארכליים בסרטים כמו "מלכות" ו"דגי זהב". בתחרות הוקרנו גם סרטים מחתרניים, כמו הסרט התוניסאי "אשקל" עם ביקורת פוליטית על הממשל הערבי.

בשנת 2022, הסרט הישראלי "טעם התפוחים אדום" התקבל לפסטיבל, ובכך נרשמה פריצת דרך. הסרט התמקד בקהילה הדרוזית בגולן.

הפסטיבל מתקיים מדי שנה בין החודשים נובמבר ודצמבר בעיר מרקש. המהדורה ה-20 של הפסטיבל נערכה בין 24 בנובמבר ל-2 בדצמבר 2023.

במהלך הפסטיבל נעשה שימוש בשפות צרפתית, ערבית, אמזיגית ואנגלית.

## פרסים
במסגרת הפסטיבל מוענק פרס "כוכב הזהב" לסרטים המובילים המתחרים בפסטיבל. הפרס מוענק בקטגוריות שונות לסרטים מרוקאים וזרים, סרטים קצרים וסרטים באורך מלא.

## הוועדה השופטת
בכל שנה נבחרת ועדת שיפוט הכוללת יוצרי קולנוע, שחקנים ואנשי תרבות בינלאומיים.

בשנת 2013, נשיא הוועדה היה הבמאי מרטין סקורסזה, ובין חברי הוועדה נמנו הבמאי פאטי אקין והשחקניות מריון קוטיאר ופטרישה קלארקסון.

ב-2022, נשיא הוועדה היה הבמאי האיטלקי פאולו סורנטינו, ואילו ב-2023 עמדה בראש הוועדה השחקנית ג'סיקה צ'סטיין לצד שופטים ידועים נוספים כמו השחקן השוודי אלכסנדר סקושגורד והבמאית הבריטית ג'ואנה הוג.

בשנת 2024, לוקה גואדנינו מונה לכהן כנשיא חבר השופטים של פסטיבל הסרטים הבינלאומי במרקש, במקום תומאס וינטרברג שנאלץ לוותר על התפקיד מסיבות משפחתיות. חבר השופטים כולל את הבמאי האיראני עלי עבאסי, הבמאית ההודית זויה אחטר, השחקנית האמריקאית פטרישה ארקט, השחקנית הבלגית וירז'יני אפירה, השחקן האוסטרלי ג'ייקוב אלורדי, השחקן הבריטי-אמריקאי אנדרו גארפילד, השחקנית המרוקאית נדיה קונדה, והבמאי הארגנטינאי סנטיאגו מיטרה.

## קישורים חיצוניים

* 

## הערות שוליים

מרקש
קטגוריה:מרקש
קטגוריה:קולנוע במרוקו
לב אחרון

"**לב אחרון**" הוא אלבום הבכורה של הזמר-יוצר הישראלי ים רפאלי. הוא יצא לאור ב-28 באוגוסט תחת הוצאת חברת התקליטים NMC יונייטד אנטרטיינמנט.

## רקע וקידום
ים רפאלי נחשף לראשונה בתוכנית "אקס פקטור" בגיל 18, והגיע למקום השלישי בעונה השלישית של התוכנית בשנת 2017. בשנים הראשונות לאחר התוכנית, ים התמקד בעיקר בביצוע שירים שנכתבו והופקו על ידי יוצרים אחרים כשהמעורבות העיקרית שלו הייתה בביצוע והוציא את הסינגל הראשון שלו, "שהכאב ימצא לו חברים", שהפך לפופולרי. במהלך שנת 2022, רפאלי עבר מהפך אמנותי שבו החל לחפש את הקול הייחודי שלו, כחלק מתהליך של התבגרות אישית ואמנותית. במקביל, הוא החל לכתוב, להלחין ולהפיק שירים לאמנים אחרים, ביניהם את השיר "יהלום" של אגם בוחבוט, מה שחיזק אותו כאמן יוצר עצמאי.

השיר הראשון ששוחרר מתוך האלבום היה "שיר לאמא" בפברואר 2023. שלושה סינגלים נוספים שוחררו מתוך האלבום במהלך שנת 2024.

## הרכב
האלבום הוגדר כאלבום רוק על ידי רפאלי.

האלבום כולל תשעה שירים שנכתבו והולחנו על רפאלי, עם שיתופי פעולה עם יוצרים נוספים כמו דור אופיר, גל שיינפלד, רוי כהן, אור מילשטוק, עמרי קסטן, שחר סאול, חן קורדובה, אביב ברנהולץ, עידו נצר, עמית מרדכי, שירה מרגלית ואיתי נווה.

רפאלי מתאר את השיר "ניקוטין ואלכוהול" כשיר המתייחס לאובדן ולאסונות שחווה, כולל מות אמו בגיל צעיר ועזיבתו את בית אביו כשהתגייס לצבא כחייל בודד. רפאלי שיתף כי בתקופות קשות, עשה שימוש בניקוטין ואלכוהול כ"מנחמים", וכי הכתיבה והלחנה של השירים היוו כלי מרכזי בתהליך ההתמודדות שלו. רפאלי גם שיתף על תחושותיו לגבי השיר "שיר לאמא", בו הוא מתייחס לאובדן אמו ולרגעים הקטנים שבהם הוא מתגעגע אליה, ומשקף את התמודדותו עם הזיכרון והכאב.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
קולדוול (ניו ג'רזי)

**קולדוול** (באנגלית: **Caldwell**) היא מנהלה מקומית ב שבמדינת ניו ג'רזי בארצות הברית. נכון ל-2020 מונה אוכלוסייתה 9,027 איש. היא ידועה בעיקר כמקום לידתו של נשיא ארצות הברית ה-22 וה-24 גרובר קליבלנד. הבית שבו נולד קליבלנד הוא כיום מוזיאון לזכרו.

כיום נחשב אזור קולדוול לפרוור של ניוארק ושל ניו יורק.

ב-2010 דירג כתב העת "" את קולדוול כמקום השלישי הטוב ביותר לחיות בו בניו ג'רזי.

## קישורים חיצוניים
* 

## הערות שוליים

קטגוריה:גרובר קליבלנד
קטגוריה:ניו ג'רזי: יישובים
Cemetery Gates (שיר של פנטרה)

"**Cemetery Gates**" הוא שיר של להקת ההבי מטאל האמריקאית פנטרה והרצועה החמישית מתוך האלבום Cowboys from Hell משנת 1990, אלבומה החמישי של הלהקה והשני עם הסולן פיל אנסלמו. השיר, הארוך ביותר בדיסקוגרפיה של פנטרה, מציג את יכולתו הקולית של אנסלמו, ומסתיים בתווים גבוהים זועקים שהשיב דיימבאג דארל בגיטרה.

## מילים
מילות השיר מקננות על מותה של מאהבת ועל האפשרות למות או להתאבד ולהצטרף אליה בעולם הבא.

פיל אנסלמו ייחס מקורות השראה רבים לשיר. בריאיון בשנת 1991 הצהיר כי השיר נכתב על חבריו הטובים שהתאבדו. הוא גם ציין בשאלות ותשובות בשידור חי ב-Ustream.tv כי "היה חבר שמת ב-NOLA והייתה לזה השפעה כבדה מאוד בתוך קבוצת החברים שלי. כשכתבתי את המילים לא רציתי שהן יהיו אישיות מדי, כי זה יכול להיות צ'יזי. הייתי צריך גם לדאוג שהמילים לא ייקחו מהשיר, כי זה היה אחד השירים הכי טובים שלנו".

## שחרור וקבלה
Cemetery Gates היה הסינגל השני שהוציאה הלהקה מתוך אלבומם Cowboys from Hell. השיר זכה להשמעות רבות בתחנות רוק והפך לאחד השירים הפופולריים ביותר של פנטרה. גרסה חיה של השיר מתוך Official Live: 101 Proof הייתה מועמדת לביצוע המטאל הטוב ביותר בטקס פרסי גראמי ה-40 בשנת 1998.

מגזין מטאל האמר החשיב את "Cemetery Gates" לשיר הטוב ביותר של פנטרה, וכתב כי הוא אחת הבלדות האפיות הגדולות ביותר בהיסטוריה של המטאל, וכי הוא "חרוט בליבם ובמוחם של מטאליסטים בכל מקום".

## גרסאות חלופיות
גרסה קצרה יותר של "Cemetery Gates" ללא תחילתו האקוסטית שוחררה לקליפ. גרסה מקוצרת בת 5:47 דקות ללא סיום נכללה בפסקול הסרט Tales from the Crypt Presents Demon Knight משנת 1995. אלבום ההופעה של פנטרה, Official Live: 101 Proof, כולל ביצוע של שש וחצי דקות לשיר.

## קישורים חיצוניים

## הערות שוליים

קטגוריה:שירי 1990
קטגוריה:סינגלים מ-1990
קטגוריה:שירי פנטרה
קטגוריה:שירים באנגלית
קטגוריה:שירי הנצחה
קטגוריה:שירים על התאבדות
קטגוריה:בלדות משנות ה-1990
מבצר עבדים

ממוזער| טירת אלמינה, 1704
**[[מבצר]] [[עבדים]]** או **טירת עבדים** היה מבנה ביצורי שנועד לשמש כאזור מוגן שבו ניתן היה להחזיק קורבנות משועבדים עד שהאוניות היו מוכנות להעלותם בכוח ולהעבירם במהלך סחר העבדים האטלנטי. מבצר עבדים היה למעשה מפעל ממוגן (תחנת מסחר) שהתפתח במקומות שבהם היה לסחר העבדים תפקיד כלכלי משמעותי לאורך חופי אפריקה. מבצרים אלו נבנו על ידי מדינות או חברות בעלי זיכיון מתשע מדינות אירופאיות שונות.

## מקורות פורטוגזיים
בשנת 1441, הנרי הספן יזם את חקר חופי אפריקה על ידי פורטוגל. באמצעות כלי שיט חדש שנקרא קרוולה, הצליחו המגלים הפורטוגזיים להפליג דרומה יותר. מסעות החקר האלה לוו בחטיפות חוזרות ונשנות, בעיקר של שבטי הברברים, אשר הובלו לשעבוד ונמכרו בשוקי עבדים חדשים בליסבון. נונו טרישטאו וגונזלו דה סינטרה חקרו את האזור עד למפרץ ארגין, שם הקימו הפורטוגזים תחנת מסחר באי ארגין. הנרי הורה על בניית "פאקטוריה" (תחנת מסחר ממוגנת) ראשונה במקום בשנת 1448, אם כי קיימות גם עדויות לכך שהמלך אפונסו החמישי הורה על בניית מבצר בשנת 1462.

טירת אלמינה נבנתה בשנת 1482 באזור הנמצא כיום באלמינה, גאנה (שבעבר נקראה חוף הזהב). זו הייתה הראשונה מבין מבצרי עבדים רבים שנבנו על ידי האירופאים לאורך חוף מערב אפריקה. ז'ואאו השני החליט לבנות את המבצר זמן קצר לאחר שהפך למלך פורטוגל. הוא מינה את דיוגו דה אזמבוז'ה לביצוע המשימה, וסיפק לו מבצר טרום-בנוי בערכה, יחד עם 600 אנשים. תכנון זה הפך את המבצר למבנה האירופי הטרום-בנוי הראשון שנבנה באפריקה שמדרום לסהרה. פתרון זה התברר כיעיל שכן הילידים המקומיים לא רצו שהפורטוגזים יבנו את המבצר, אף על פי שאזמבוז'ה הצליח תחילה במשא ומתן עמם.

## הערות שוליים

קטגוריה:עבדות
קטגוריה:מבצרים
כניעה (סרט, 2004)

**כניעה** (**Submission**) הוא סרט הולנדי קצר (כ-20 דקות) בשפה האנגלית משנת 2004 שהפיק וביים תיאו ואן גוך ונכתב על ידי איאן הירסי עלי (חברה לשעבר בבית הנבחרים ההולנדי מטעם מפלגת העם למען חופש ודמוקרטיה). הוא הוצג ברשת NPO 3, רשת שידור ציבורית הולנדית, ב-29 באוגוסט 2004. שם הסרט הוא אחד מהתרגומים האפשריים של המילה הערבית "אסלאם". בתגובה לסרט רצח איסלאמיסט את תיאו וואן גוך, ב-2 בנובמבר 2004.

## תוכן
הסרט מספר את סיפורן של ארבע דמויות נשים בדיוניות שמגולמות על ידי שחקנית יחידה לובשת רעלה, אך עטויה בחיג'אב שקוף, גופה העירום מצויר בפסוקים מהקוראן. הדמויות הן נשים מוסלמיות שעברו התעללות בדרכים שונות. הסרט מכיל מונולוגים של נשים אלו ומדגיש באופן דרמטי שלושה פסוקים מהקוראן (4:34, 2:222 ו-24:2), על ידי הצגתם מצוירים על גופן של נשים.

ניתן לצפות בסרט באתר YouTube.

## מוטיבציה
הכותבת הירסי עלי אמרה "כתוב בקוראן שאישה עלולה להיות מוכה אם היא לא צייתנית. זו אחת הרעות הרעות שאני רוצה לציין בסרט". בתשובה לשאלה האם הסרט יפגע במוסלמים, אמרה הירסי עלי כי "אם את אישה מוסלמית ואת קוראת בקוראן שצריך לאנוס אותך אם את אומרת 'לא' לבעלך, זה פוגע וזה מעליב."

הבמאי תיאו ואן גוך, שהיה ידוע כאישיות שנויה במחלוקת ופרובוקטיבית, כינה את הסרט "עלון פוליטי".

## קבלה
הסרט זכה לשבחים על הצגת הדרכים שבהן נשים סובלות מהתעללות על פי חוקי האסלאם הפונדמנטליסטי. בו בעת, הסרט עורר כעס על כך שמתח ביקורת על הקאנון האיסלאמי עצמו.

מבקר הקולנוע פיל הול כתב על הסרט: "הסרט נועז בתאורי שנאת נשים ותרבות של אלימות נגד נשים בגלל פרשנויות הקוראן. ראוי לשאול את השאלות שהועלו בסרט: האם זה רצון אלוהי לתקוף או להרוג נשים? האם יש קדושה בהחזקת נשים בתנאי תת-רמה, בשלילתן של הזכות לרצון חופשי ולמחשבה עצמאית? ובסופו של דבר, איך מסגרת מחשבתית כזו יכולה בכלל להתקיים במאה ה-21?"

מבקר הקולנוע דניס לים, לעומת זאת, הצהיר כי "זה מדכא לחשוב שפיסת חוצפה זו יכולה לעבור כביקורת רצינית על האסלאם השמרני." מבקר אחר התייחס לסיפורים שסופרו בסרט כ"פשטניים, אפילו קריקטורות".

עיתונאי האינטרנט פרנסיסקו ואן ג'ול אמר שיוצרי הסרט "אימצו" את רעיונותיה של אמנית הווידאו האיראנית-אמריקאית שירין נשאת. עבודתה של נשאת, שעשתה שימוש רב בקליגרפיה פרסית שהוקרנה על גופים, הוצגה בהולנד בשנים 1997 ו-2000.

## רצח תיאו ואן גוך
ב-2 בנובמבר 2004, ואן גוך נרצח בפומבי, לעיני עדים רבים, על ידי מוחמד בוירי מוסלמי הולנדי-מרוקני בעל דרכון הולנדי. מכתב, שהוצמד לגופה על ידי פגיון, קשר את הרצח לסרטו של ואן גוך ולדעותיו על האסלאם. המכתב קרא לג'יהאד נגד הכופרים באסלאם, נגד אמריקה, אירופה, הולנד והירסי עלי כותבת הסרט.

מלבד בויירי, אחד עשר גברים מוסלמים נוספים נעצרו והואשמו בקשירת קשר להתנקשות בחיי הירסי עלי.

בוירי הורשע ונכלא למאסר עולם, ללא אפשרות לשחרור מוקדם. חלק מהאחרים הורשעו בעבירות אחרות הקשורות למעורבותם במה שמכונה רשת הופסטד (Hofstad Network) אך לא בגין קשר ישיר עם רצח ואן גוך.

בעקבות רצח ואן גוך התאספו עשרות אלפים במרכז אמסטרדם כדי להתאבל על מותו.

## קישורים חיצוניים

## הערות שוליים

קטגוריה:סרטי 2004
קטגוריה:סרטי דרמה
קטגוריה:סרטים באנגלית
תסמונת השיגעון מטראמפ

ממוזער|225x225 פיקסלים|דונלד טראמפ בשנת 2022

**תסמונת השיגעון מטראמפ** (באנגלית: **Trump Derangement Syndrome**, בראשי תיבות: **TDS**) הוא מונח המשמש בדרך כלל לתיאור ולגינוי ביקורות או תגובות שליליות כלפי נשיא ארצות הברית דונלד טראמפ. הרעיון העומד בבסיס המונח הוא כי אותן ביקורות הן לא-רציונליות ואינן מתייחסות באופן ענייני למדיניותו או לצעדי ממשלו של טראמפ. המונח נפוץ בעיקר בקרב תומכי טראמפ, המשתמשים בו כדי להפחית מערכן של ביקורות כלפיו, מתוך הטענה שמתנגדיו אינם מסוגלים לזהות את המציאות באופן מאוזן. עם זאת, מספר עיתונאים אימצו את המונח על מנת לקרוא לריסון עצמי בביקורת המופנית כלפי הצהרותיו ומעשיו של טראמפ.

## מקור המונח
מקורו הרעיוני של המונח בצ'ארלס קראוטהמר, בעל טור פוליטי שמרני, פרשן ופסיכיאטר בהכשרתו. בשנת 2003 טבע קראוטהמר את הביטוי "תסמונת השיגעון מבוש" (Bush Derangement Syndrome), שהוגדר כ"הופעה חדה של פרנויה בקרב אנשים נורמליים בעקבות מדיניותו או עצם קיומו של הנשיא ג'ורג' וו. בוש". השימוש הראשון במונח "תסמונת השיגעון מטראמפ" יוחס לאסתר גולדברג, שכתבה במאמר דעה באמריקן ספקטיטור  באוגוסט 2015 כי "רפובליקנים ממעמד השליטים" מסתייגים מטראמפ בבוז. קראוטהמר הרחיב מאוחר יותר על המונח בציינו כי מדובר ב"חוסר יכולת להבחין בין הבדלי מדיניות לגיטימיים לבין סימנים של פתולוגיה נפשית" ביחס לטראמפ.

## הגדרה
העיתונאי פאריד זכריה הגדיר את התסמונת כ"השנאה לנשיא טראמפ העזה כל-כך, עד כדי כך שהיא מעוותת את שיקול דעתם של אנשים". כריס צ'יליזה , עורך בכיר ב-CNN, תיאר את "תסמונת השיגעון מטראמפ" כמונח מועדף על תומכי טראמפ, הרואים במתנגדיו אנשים הלוקים בשנאה עיוורת, אף שהם עצמם מטיפים לסובלנות וחופש ביטוי. צ'יליזה קשר בין המונח לבין תסמונות נשיאותיות קודמות דוגמת "תסמונת השיגעון מבוש" ו"תסמונת השיגעון מאובמה", והסביר כי עליה זו היא פונקציה של הקיטוב ההולך וגובר בחברה האמריקאית.הפובליציסט ברט סטיבנס טען כי המונח משמש בעיקר גורמים שמרניים לצורך ביטול כל ביקורת על טראמפ, ללא קשר לשיוך הפוליטי של המבקרים.

הפרשן הפוליטי של CNN, ג'ון אבלון, הרחיב את השימוש במונח, כך שיחול גם על תומכי טראמפ. הגדרתו החדשה מציגה "תסמונת השיגעון מטראמפ" ככזו המתבטאת גם בהכחשת הפסדו של טראמפ בבחירות 2020. כלומר, מעבר לביקורות לא-רציונליות נגד טראמפ, התסמונת כוללת גם חוסר יכולת של חלק מתומכיו לקבל את עובדת תבוסתו. פרשנות זו צברה תאוצה במקומות נוספים, בטענה כי תומכים מסוימים לוקים בהטיה קיצונית לטובת טראמפ, העלולה להתפרש כ"נאמנות כתית".

ג'ון האריס , ממייסדי פוליטיקו, ציין כי הביטוי קשור במידה מסוימת גם למונח גזלייטינג – מונח פסיכולוגי נוסף שפופולרי בעידן טראמפ, המייצג מניפולציה רגשית ושכלית באדם אחר כדי לגרום לו לפקפק בתפיסת המציאות שלו.

מחקר משנת 2021 לא מצא ראיות ל"תסמונת השיגעון מטראמפ" בקרב מתנגדי טראמפ מהצד השמאלי של המפה הפוליטית, אך כן איתר הטיות ניכרות בקרב תומכיו. המחקר הציע כי בעוד צד אחד אינו מגלה נטייה גורפת להתייחסות לא-רציונלית לטראמפ, צד התומכים לוקה לעיתים בקיבעון שלילי או חיובי קיצוני כלפיו.

## שימוש
בראיון משותף לFox News עם דונלד טראמפ, טען אילון מאסק ש"קוראים לזה 'תסמונת השיגעון מטראמפ' ואתה לא מבין עד כמה זה אמיתי. הייתי במסיבת יום הולדת של חבר בלוס אנג'לס. זו הייתה ארוחה שקטה ונחמדה. הזכרתי במקרה את שמו של הנשיא – וזה היה כאילו ירו בהם חץ לצוואר שהכיל מת' וכלבת." בהמשך העיתונאי ינון מגל, צייץ מחדש את הציוץ הנ"ל, והשווה את זה לתופעת הרל"ב.

## הערות שוליים

קטגוריה:דונלד טראמפ
קטגוריה:ביטויים ומושגים פוליטיים אמריקאיים
דיר כיפא

**דֵיר כִּיפָא** (בערבית: **دير كيفا**) הוא כפר נוצרי לבנוני השייך לנפת צור שבמחוז דרום לבנון.

## מיקום וגאוגרפיה
דיר כיפא שוכן על גבעות בגובה של 390 מטרים מעל פני הים, כ-20 קילומטרים מזרחית לעיר צור, ממערב לכפרים קלאוויה ובורג' קלאוויה וממזרח לכפרים סלעא ובאפליה.

## אטימולוגיה
ב-1881 כתב החוקר אדוארד פאלמר שהמילה "דיר" (دير) פירושה מנזר והמילה "כיפא" (كيفا) היא שם פרטי של אדם. הכוונה לפטרוס, אחד משנים-עשר השליחים, שישו נתן לו את הכינוי "כיפא" (סלע בארמית), ומאוחר יותר הכינוי תורגם ל"פטרוס" (סלע ביוונית). כלומר, פירוש שמו של הכפר הוא מנזר פטרוס או מנזר הסלע.

## היסטוריה
בשנת 1875 כתב החוקר ויקטור גרן: "בורות מים חצובים בסלע, ואבנים מסותתות בעלות מראה עתיק, מלמדים שהכפר החליף כפר עתיק יותר." הוא ציין שבכפר גרים 150 מתואלים.

בשנת 1881 משלחת של הקרן לחקר ארץ ישראל ביקרה בכפר והוא תואר כך: "כפר הבנוי מאבן, המכיל כ-150 מתואלים (Metâwileh) וחמישים נוצרים, ממוקם על גבעה, ומוקף בעצי תאנה, זיתים ואדמה לעיבוד. אספקת מים משני מעיינות ובורות מים".

## דמוגרפיה
בשנת 2014 היו רשומים בכפר 2,081 בעלי זכות בחירה לפרלמנט הלבנוני. כולם נוצרים.

## המצודה
### היסטוריה
המצודה נבנתה בתקופת הצלבנים ולאחר מכן שופצה על ידי הממלוכים והעות'מאנים.

בסיכום ביקורו ביישוב כתב ויקטור גרן: "... אני מטפס על המדרונות המעובדים על ידי טרסות של גבעה מבודדת גבוהה, מעוטרת בהריסות של מצודה, הנקראת קלעת מארון (Kala't Maroun) שנבנתה עם אבנים רגילות, אך בגודל קטן. כך נאמר, המצודה נבנתה על ידי ד'אהר אל-עמר, על חורבות יישוב קדום ששמו נותר עלום..., בכל מקרה יש עדיין שברי אבנים סביב החומות מסביב, מגדלים חצי עגולים, מבנים שונים וכמה בורות מים גדולים...".

בשנת 1881, משלחת של הקרן לחקר ארץ ישראל (SWP) תיארה את המצודה, שנקראה בפיהם "קולת מארון" (Kulat Marun), כ"טירה סרצנית הרוסה, שנבנתה על ידי דהר אל עמר, בעלת צורה מלבנית, עם מגדלים עגולים בכל זווית, ובמרווחים לאורך הקירות הצפוניים והדרומיים. חלק ניכר מהקירות עדיין עומדים; המבנה כולו קטן, עם קשתות סימנים לכך שהטירה נבנתה על יסודות קדומים יותר. הארץ ניתנת לעיבוד וליד יש בורות מים ומעיין. הבתים הערביים בנויים מחומרים מהטירה".

שלושת הרבדים של המצודה מלמדים על תקופות בהיסטוריה שלה. קומת הקרקע נבנתה במאפיינים צלבניים, הבנויים על רובד קדום יותר, הרוס מהתקופה הפיניקית. הקומה העליונה החדשה נבנתה מחדש בתקופה העות'מאנית.

בשנת 1289, הסולטן הממלוכי קלאוון צר על המצודה שבעה ימים ולאחר שנכבשה הוא ציווה להרוס אותה כדי שהצלבנים לא יחזרו. המצודה נותרה הרוסה עד שנת 1761. בתקופת השלטון העות'מאני המצודה נבנתה מחדש על ידי השייח'  שהיה מושל אזור צור והיא שימשה אותה למטרות ביטחוניות וכן כמעון משפחתי.

### שם המצודה
המצודה נקראת "מצודת מארון" (Maroun Castle) על שמו של מארון, המנהיג הצלבני הצרפתי ששיפץ אותה, או "מצודת דיר כיפא" (Qalaat Deir kifa), על שם מיקומה.

### נתונים ומאפיינים
המצודה נבנתה על שטח כ-8 דונם.

המצודה מוקפת בחומה בגובה שישה מטרים וברוחב של שני מטרים, ובכל אחת משבע פינותיה ניצב מגדל עגול בקוטר של כשמונה מטרים. בתחתית כל מגדל יש מרתף ששימש מעון לשומרים.

מחוץ לחומת הטירה נמצא בית קברות ישן שנבנה בסגנון הטירה עצמה, עם בארות גדולות.

המצודה נבנתה על גבעה כך שישנו קשר עין בינה לבין המצודות בופור ותבנין, כחלק משמירת הדרך לצור, מבחינה מסחרית ומבחינה צבאית.

## קישורים חיצוניים
* תצלום אוויר של המצודה ומיקומה
* צילומים של פנים המצודה 

## הערות שוליים

קטגוריה:מחוז דרום לבנון: יישובים
קטגוריה:לבנון: ארכאולוגיה
קטגוריה:צלבנים
עז'א

**עז'א** (או **עיג'ה** בערבית מזרח תיכונית) הוא מאכל מטוגן הנפוץ במטבח הטריפולטאי והתוניסאי ובמידה פחותה גם במטבחים הסמוכים להם. באותם המקומות העז'א נפוץ בתור "מזון מהיר" הנמכר בשווקים ובירידים לצד הספינז והחלווא (ממתקים), הודות לפשטות ההכנה ולמבחר הווריאציות והטעמים בהם ניתן ליצר אותו. בנוסף את העז'א נוהגים להכין כמוצר לוואי בהכנת המפרום שהוא מאכל פופולרי בלוב וחלק מתוניסיה.

את העז'א נוהגים לאכול עם תיבול לצד משקה או מאכל מרכזי אחר.

בקרב היהודים נהגו להכין את העז'א באירועים וחלק מהחגים ובפרט בחג החנוכה.

בתקופת הצנע מנה זאת הייתה נפוצה, ובפרט ביישובי הפריפריה של יוצאי מטבחי המגרב.

## הערות שוליים

קטגוריה:המטבח התוניסאי
קטגוריה:המטבח הלובי
קטגוריה:מאכלים מטוגנים
קטגוריה:לביבות
קטגוריה:אוכל רחוב
קטגוריה:מאכלי חנוכה
מרחצאות הוויז

ממוזער|280px|צילום אווירי של אתר המרחצאות הוויז והאגם הסמוך
**מרחצאות הוויז** (בהונגרית: **Hévíz Spa**) הוא אתר הספא מהגדולים בהונגריה. הוא ממוקם סמוך לעיר הוויז שבמחוז זאלה בדרום-מערב הונגריה, סמוך ל, שנחשב לאגם התרמי השני בגודלו בעולם, והגדול ביותר המתאים לשחייה, כשהחום בו מגיע לכ-38 מעלות צלזיוס בקיץ, וגם בחורף לא יורד חומו מ-20 מעלות. נמל התעופה הוויז-בלטון  נמצא כ-12 קילומטר משם.

במרחצאות יש ריכוז גפרית גבוה, ומרגישים את ריח הגפרית במקום.

## היסטוריה
סגולות הריפוי במעיינות הוויז, המסייעות בין היתר לחולים עם מחלות ראומטיות שונות, היו ידועים כבר בתקופה הרומית הקדומה. מטבעות שנמצאו באגם בתחילת שנות ה-80 תומכים בהשערה זו. תגליות מתקופת נדידת העמים מצביעות על כך שגם האוכלוסייה הגרמנית והסלאבית המהגרת השתמשה באגם. מקורות כתובים המאזכרים את המקום, ישנם כבר משנת 1328. במאה ה-16 בתקופת ההאימפריה העות'מאנית הם שרפו את ההתיישבות הסמוכה לאגם כי לא העבירו להם מסים.

בשנת 1769 בעקבות מאמר שנכתב על ידי ד"ר פרנץ סלאבי, רופא מחוז זאלה, על סגולות הריפוי במעיינות, פורסם המקום לציבור. בתקופה זו האגם וסביבתו היו רכוש משפחת פסטטיקס (מאמצע המאה ה-18), והם החלו בפיתוח הספא במקום. בין השנים 1795–1797 נבנה בית מרחץ תרמי מעץ, על גבי מצוף מעל הזרם. לאחר מותו של הרוזן פסטטיקס, בשנת-1819 הופסק הפיתוח במקום. ב-1 במרץ 1858, גיורגי פסטטיקה החלה בבניית אתר רחצה המתאים לתיירים. הספא שנבנה אז דומה למראהו כיום.

ב-1905, ונסל ריישל, בעל מבשלת בירה מקסטהיי, חכר את המקום בחוזה למשך 35 שנה. ריישל שיפץ את האתר, ובנה בו בית מלון, ומסעדות ושיפץ את מבני בית המרחץ, השיפוץ הסתיים בשנת 1911. מספר המבקרים גדל באופן משמעותי, ורופאים רבים הגיעו למקום לצורך פרוצדורות טיפול שונות. ריישל נשאר כבעלי המקום עד 1940, ואלו היו השנים המשגשגות ביותר של ספא הוויז.

בין השנים 1944–1946 שימשו המבנים כבית חולים, תחילה על ידי הגרמנים ולאחר מכן על ידי הצבא הסובייטי, ובשנת 1948 הספא עבר לבעלות מדינת הונגריה. ה"מרחצאות הרפואיים הממלכתיים - הוויז", הוקמו על ידי משרד הבריאות ב-1 בינואר 1952. מספר התיירים במקום הלך וגדל, וציוד בית החולים "בית החולים לראומטיזם סנט אנדרו", והטיפולים בו עברו מודרניזציה. ב-3 במרץ 1986 נשרפו המבנים המרכזיים של המרחץ, וב-1 בספטמבר 1989 הושלם שיקום החלקים שנשרפו.

## כיום
שיפוץ נוסף של הפארק והמבנים הושלם בין השנים 2000 ו-2002. כיום שטח הספא ובית החולים הוא 620 דונם.

במקום הייתה תיירות רוסית רבה, ובעקבות מגפת הקורונה ובהמשך - מלחמת אוקראינה–רוסיה, נתמעטו מאד התיירים במקום, והופסקו פרויקטים של בנייה שונים.

ב-2023, בעיתון דיילי מירור הבריטי, הוגדר המקום כאחד משבעת אתרי הספא הטובים בעולם.

## גלריית תמונות

Heviz3.jpg
Hévíz.jpg
Heviz2.jpg
Heviz1.jpg
Heviz lake HMTE.jpg
Waterlily on the Hévíz Lake.jpg
Hévízi-tó ősszel.jpg
Hévíz 2.jpg
Hévíz 1.jpg


## קישורים חיצוניים

*  

* תצלומי אויר של מרחצאות הוויז
* טיול לאגם וויז, באתר פספורטניוז 

## הערות שוליים

קטגוריה:מעיינות חמים
קטגוריה:מקומות מרפא
קטגוריה:בודפשט: מרחצאות
קטגוריה:הונגריה: היסטוריה
לוס סאנטוס

**לוס סאנטוס** (באנגלית: **Los Santos**) היא עיר בדיונית ביקום משחקי המחשב "Grand Theft Auto" מבית רוקסטאר גיימס. העיר ממוקמת בדרום מדינת "סאן אנדראס," והיא העיר בגדולה ביותר באזור. העיר נוסדה בשנת 1781.

עיר זו שימשה כמקום המרכזי במשחקים "Grand Theft Auto: San Andreas" משנת 2004, "Grand Theft Auto V" משנת 2013, ובמשחק מרובה המשתתפים, "Grand Theft Auto Online".

העיר מבוססת ברובה על העיר לוס אנג'לס, הנמצאת בקליפורניה שבארצות הברית.

## רקע
לוס סאנטוס היא העיר הגדולה והמאוכלסת ביותר במדינת סאן אנדראס, עם בערך 4 מיליון תושבים. היא ממוקמת בחלק הדרום-מזרחי של המדינה. דרומית לה שוכן "מחוז רד" (Red County) ומזרחית לה שוכן "מחוז פלינט" (Flint County). לוס סאנטוס היא מרכז בין-לאומי לבידור, תרבות, וטכנולוגיה.

בדומה לעיר עליה היא מבוססת, לוס סאנטוס היא שילוב עצום ורחב של תרבויות ופרספקטיבות. העיר מחולקת ל-27 מחוזות, שבהם ממוקמים אולפני קולנוע וטלוויזיה, אחוזות של מיליוני דולרים, אזורים כפריים, מסלולי מרוצים, מצפה כוכבים, ונמל תעופה בין-לאומי.

לוס סאנטוס ידועה לשמצה ברמת הפשע שלה. לצד סחר בסמים, העיר סובלת מבעיה חמורה של אלימות, רצח, וכנופיות. בנוסף לפשיעה הגבוהה, יש שחיתות נרחבת בקרב השליטים של העיר, ואפילו בקרב המשטרה. עם זאת, למרות כל אלה, העיר נחשבת לבטוחה יותר מליברטי סיטי.

יש מספר רחב של כנופיות בלוס סאנטוס. רובן מתמקמות באזור הדרומי שלה. ביקום ה-3D, הכנופיות המרכזיות הן: משפחות גרוב סטריט, באלאס, ואגוס, ואריוס לוס אצטקאס, סאן פיירו ריפה, המאפייה, ועוד. ביקום ה-HD, הכנופיות המרכזיות הן: באלאס, ואגוס, המשפחות, המאפייה הארמנית, האחים אוניל, הקרטל של מדרזו, ועוד.

## ביאורים

## קישורים חיצוניים
* [לוס סאנטוס](https://gta.fandom.com/wiki/Los_Santos_(3D_Universe)) בפרויקט פאנדום

## הערות שוליים

קטגוריה:מקומות בדיוניים
Hogwarts Legacy 2

**Hogwarts Legacy 2** הוא משחק וידאו בייקום הדמיוני של הארי פוטר שעתיד לצאת בשנת 2026.

## רקע
לאחר הצלחת המשחק הראשון שמכר למעלה מ־30 מיליון עותקים לפלטפורמות השונות הכריזה חברת WB Games כי פיתוח משחק המשך הוא "בעדיפות עליונה".

## פיתוח ועלילה
בחודש נובמבר 2024 הוכרז כי משחק ההמשך בפיתוח ועלילתו תתחבר באופן ישיר לסדרת הטלוויזיה הארי פוטר, שעתידה לצאת לאקרנים בשנת 2027, אולם לא נאמר באיזה אופן בדיוק.

הערכה היא כי משחק ההמשך יפותח גם הוא על ידי Avalanche Software.

## הערות שוליים

קטגוריה:הארי פוטר
קטגוריה:משחקי וידאו משנת 2026
קטגוריה:משחקי פעולה-הרפתקאות
קטגוריה:משחקי תפקידים ממוחשבים
קטגוריה:משחקי עולם פתוח ממוחשבים
קטגוריה:משחקי הרפתקה ממוחשבים
קטגוריה:משחקי פעולה-תפקידים
הקרב על ווקובאר

**הקרב על ווקובאר** היה מצור בן 87 ימים על ווקובאר במזרח קרואטיה על ידי הצבא העממי היוגוסלבי (JNA), שנתמך על ידי כוחות צבאיים למחצה שונים מסרביה, בין אוגוסט לנובמבר 1991. לפני מלחמת העצמאות הקרואטית הייתה עיירת הבארוק קהילה משגשגת ומעורבת של קרואטים, סרבים וקבוצות אתניות אחרות. כאשר יוגוסלביה החלה להתפרק, נשיא סרביה סלובודן מילושביץ' ונשיא קרואטיה פרניו טוג'מן החלו לקדם פוליטיקה לאומנית כיתתית. בשנת 1990 החלה התקוממות מזוינת על ידי מיליציות סרביות בקרואטיה, שנתמכה על ידי ממשלת סרביה וקבוצות צבאיות למחצה, שתפסו את השליטה באזורים המאוכלסים בסרבים בשטח קרואטיה. ה-JNA החל להתערב לטובת ההתקוממות, ובמאי 1991 פרץ סכסוך בחבל סלאבוניה במזרח קרואטיה. באוגוסט, ה-JNA פתח במתקפה בקנה מידה מלא נגד השטח שבשליטת קרואטיה במזרח סלאבוניה, כולל ווקובאר.

ווקובאר הוגנה על ידי כ-1,800 חיילים חמושים בנשק קל של המשמר הלאומי הקרואטי (ZNG) ומתנדבים אזרחיים, נגד לא פחות מ-36,000 חיילי JNA וכנופיות מיליטנטיות של סרבים מצוידים בשריון וארטילריה כבדה. במהלך הקרב נורו פגזים ורקטות לעבר העיירה בקצב של עד 12,000 ביום. באותה תקופה, זה היה הקרב החריף והממושך ביותר שנראה באירופה מאז 1945, ווקובאר הייתה העיר האירופית הגדולה הראשונה שנהרסה כליל מאז מלחמת העולם השנייה. כאשר נפלה ווקובאר ב-18 בנובמבר 1991 לידי הסרבים, נטבחו כמה מאות חיילים ואזרחים על ידי כוחות סרבים ולפחות 20,000 תושבים גורשו. בסך הכל, כ-3,000 אנשים מתו במהלך הקרב. רובה של ווקובאר נוקה בטיהור אתני מאוכלוסייתה הלא-סרבית והעיר הפכה לחלק מהפרוטו-מדינה המוכרזת הידועה בשם הרפובליקה הסרבית של קריינה. כמה פקידים צבאיים ופוליטיים סרבים, כולל מילושביץ', הואשמו מאוחר יותר ובמקרים מסוימים נכלאו בעוון פשעי מלחמה שבוצעו במהלך הקרב ובמקרים נוספים במלחמה.

הקרב התברר להיות ניצחון פירוס, שכן התיש את ה-JNA והוכיח את נקודת המפנה במלחמת העצמאות הקרואטית. כמה שבועות לאחר מכן הוכרזה הפסקת אש. ווקובאר נשארה בידיים סרביות עד 1998, אז היא הועברה חזרה לקרואטיה עם החתימה על הסכם ארדוט בין המדינות. מאז היא נבנתה מחדש אך נותרה בה פחות ממחצית מאוכלוסייתה לפני המלחמה ומבנים רבים נותרו מוחרבים גם עשרות שנים לאחר הקרב. שתי הקהילות האתניות העיקריות שלה נותרו חלוקות עמוקות והיא לא חזרה לשגשוגה הקודם.

## לקריאה נוספת

* 
* 


## קישורים חיצוניים

## הערות שוליים

קטגוריה:מלחמות יוגוסלביה
קטגוריה:מלחמות קרואטיה
קטגוריה:1991
אמוסיה

**אמוסיה** המכונה "חרשות מוזיקלית" () היא ליקוי נוירולוגי המאופיין בחוסר יכולת או היעדר חוויה מוזיקלית הנגרם מחריגה בתפקוד הרשתות העצביות הספציפיות למוזיקה במוח. לאדם עם אמוסיה קיים קושי לזהות צלילים מוזיקליים, לשיר או לנגן בצורה מדויקת, לזמזם, לשרוק ואף להרגיש הנאה ממוזיקה.

ישנם שני סוגי אמוסיה:
* **אמוסיה מולדת**: מופיעה מלידה, נגרמת לרוב מגורמים גנטיים.
* **אמוסיה נרכשת**: מופיעה מפגיעה מוחית כמו שבץ מוחי ומשפיעה על היכולת לעיבוד מוזיקלי.

## אבחון אמוסיה
לאבחון אמוסיה המטופל עובר מבחן הקרוי MBEA (מכלול מבחנים לאבחון אמוסיה שפותחו בעיר מונטריאול), שבמהלכו נבדקים שישה מרכיבים שונים בעיבוד המוזיקה: טונאליות, זיכרון למנגינה, קצב, מנגינה, טמפורליות (קשר לזמן) והרמוניה.
* מבחן טונאליות: הנבדק נבחן יכולת זיהוי מנגינה האם נוגנה בסולם מוזיקלי תקין והרמוני.
* מבחן זיכרון: מעריך את יכולת הזיכרון של הנבדק, אם נשמע לו מוכר לאחר ששמע בעבר את המנגינה.
* מבחן קצב: בודק האם הנבדק מבחין בשינויים בקצב המנגינה או ברצף של צלילים.
* מבחן מנגינה: בודק יכולת של הנבדק להבחין בצלילים גבוהים במנגינה והאם היא שונה ממנגינה אחרת.
* מבחן טמפורליות: מוערכת יכולת הנבדק להבין את הסדר הזמני של הצלילים ואיך הם מתפרסים לאורך זמן ברצף מוזיקלי.
* מבחן הרמוניה: נבדקת היכולת להבחין באקורדים, האם הם תואמים את ההרמוניה של המנגינה.

## אמוסיה מולדת
באמוסיה מולדת מקור ההפרעה הוא ליקוי נוירולוגי מולד. היא נמשכת לכל אורך החיים ואין לה קשר עם ליקוי בשמיעה. מחקרים מראים כי 1.5% באוכלוסייה סובלים מאמוסיה מולדת. (מחקרים ישנים יותר מראים על שיעור של 4%).

הסובלים מאמוסיה זו אינם מצליחים לזהות שיר, מנגינות או מקצבים כבר מלידה.

מחקרים נוירוביולוגים מצביעים על עיבוד א-סימטרי של האותות המוזיקליים בקליפת המוח. נבדקו גם גורמים גנטיים של אמוסיה ונמצאו קשרים בין אחים תאומים ובין קרובי משפחה אחרים, מה שאישר את הסברה להפרעה גנטית. ילדים בעלי אמוסיה מולדת הם בדרך-כלל בעלי כישורים אינטלקטואלים ושפה תקינה. הוכח כי האזנה יום-יומית למוזיקה אינה תורמת לשיפור בהפרעה.

אישים אשר סבלו מאמוסיה מולדת: צ'ה גווארה, תאודור רוזוולט, זיגמונד פרויד, צ'ארלס דרווין ועוד.

## אמוסיה נרכשת
אמוסיה נרכשת נפוצה יותר מאמוסיה מולדת והיא נגרמת עקב מזק למוח, לרוב משבץ מוחי. המאפיינים הם: אובדן חלקי או מלא של היכולת להבין או להפיק מוזיקה, קושי בזיהוי צלילים, מקצבים ומנגינות.

ישנם מקרים שישנן הפרעות נוספות, כמו קשיים בשפה.
שמאל|ממוזער|300px|מיקום הקורטקס האודיטורי
מחקרים הראו כי האמוסיה נגרמת על-ידי פגיעה באונה הרקתית של המוח וקליפת המוח השמיעתית (קורטקס אודיטורי), שהם אזורים במוח המעורבים בעיבוד צלילים, זיהוי מנגינות ודיבור. ההחלמה היא ארוכה ותרגילים בשיפור השיקום הקוגניטיבי, יכולים לעזור בשיפור היכולות.

## מחקר
ישנם ניסיונות לפתח שיטות טיפול המבוססות על אימוני שמיעה אישיים, אימוני שירה ותרפיה מוזיקלית.

## ראו גם
* פסיכולוגיה של המוזיקה
* אגנוזיה

## לקריאה נוספת
* מבחן MBEA
* קורטקס אודיטורי

## הערות שוליים

קטגוריה:נוירולוגיה
קטגוריה:פסיכולוגיה של המוזיקה